Дева - не вредете с думи и дела, печеливш период за Стрелец - Властта
Дева – не вредете с думи и дела, печеливш период за Стрелец
Денят стимулира свободната ни воля. Може да направите това, което искате най-много и за което отдавна се подготвяте. В момента преминаваме на нова навивка на развитие. Приключете губещи дейности и връзки, разчистете пътя, поставете личните си условия и обсъдете предстоящите съвместни инициативи. Направете точни разчети за нужните материали и помощни средства.
До обед може да направите това, за което отдавна се подготвяте и искате с цялото си сърце. Нито доброто помага, нито злото вреди в този момент. Тествайте силите и възможностите си. От обед до утре на обед планирайте, но нищо съществено не започвайте. Направете преглед на наличностите, разпределете сили, ресурси, интереси и дейности. Търсете спонсори.
Ден на свободната воля, на желанието да бъдем себе си, така както е бил първоначалният божествен план. До обед сме оставени на собствен ход. Отговаряме за действията си и няма да можем да се извиним с никого и с нищо. До края на работното време планирайте и преговаряйте, но не подписвайте нови договори и не поемайте несъгласувани и необмислени обещания.
До обед имате свобода на действие, но точно тази свобода ще ви вкара в неприятности и спорове. Важното е да бъдете себе си. На това новолуние преминавате на нова навивка на развитие. Някои връзки ще отпаднат, ще се освободи място за новото, което идва. Родените в първата декада ще изживеят болезнени моменти. Не бързайте с промените, планирайте нещата.
До обед постъпете така както ви се харесва. Имате свободен избор. Ще имате и свободен достъп до места и срещи, за които другите ще трябва да имат допълнителни пълномощия. Ще получите изгодно предложение и покана. Не давайте отговор веднага. Предстои следобед на планиране и проучване. Тази вечер ще заспите с проблем и утре да се събудите с готово решение.
Ден на свободния избор. До обед направете крачката, която от доста време подготвяте. Следобед е време за планиране. Представете си ярко и с подробности, това, което искате да постигнете и до дни може да го имате. В главата ви се оформя чудесна идея. Обсъдете вариантите за нейната реализация. Не споделяйте проектите си, за да не ви ги откраднат. Не вредете с думи и дела.
Ден за разчистване на сметки. Махнете камъните от градината на личния си интерес. Върнете си дълговете и по възможност не взимайте нови. Ще срещате съпротива от страна на близките и децата. Всеки ще поставя условията си, без да се интересува какви са възможностите ви. Направете това, което смятате за правилно до обед, а следобед не започвайте нищо ново и отговорно.
Благоприятен ден за разчистване на отношенията и за работа в градината. Върнете си дълговете и се обадете на хората, които нещо ви дължат. Денят изисква да приключим с неуредените отношения в живота си и от утре да тръгнем по нов път. Следобед е време за планиране и съставяне на графици. Съберете и семейния съвет. Разпределете задължения и отговорности.
Навлизате в печеливш период. До обед може да направите крачката, която отдавна планирате и за която не са ви стигали сили, подкрепа и средства. Полезно е да се изхвърля ненужното и да се разчистват старите пътеки. Време е да се връщат дълговете от миналото. Обадете се на тези, които са ви подкрепяли и ги подкрепете. Ден за планиране и обмисляне на бъдещите действия.
Родените до 1 януари са в тежка позиция на това новолуние. Ориентирайте се към приключване и прочистване на връзки и дейности. Спазвайте диета на всички нива и не започвайте нищо важно за бъдещето си. Не водете преговори, внимавайте в отношенията с родители и деца. Лесно може да се изпокарате по незначителни поводи. Върнете си дълговете и не правете нови. Запазете неутралитет.
Ден на свободната воля. Не позволявайте намеси. До обед направете това, което отдавна искате и възнамерявате. Откажете се от всичко ненужно и вредно. Днес преминаваме на нова навивка на развитие. Обърнете гръб на миналото и гледайте само напред. Вероятни са раздели и приключвания в отношенията. Върнете си дълговете, за да започнете утре на чисто.
Ден на личният ни човешки избор. До обед вземете важно решение и си разчистете пътя за утрешните активни мероприятия. Не се поддавайте на въздействие, не приемайте и не давайте съвети. Някой ще се опита да се прикрепи към проектите и идеите ви и да се възползва от финансирането, което ще получите. Много неща ще са скрити от погледа ни. Конкуренцията готви удар.
Личната ви година е четворка. Натоварването ви ще е максимално, ще поемете и част от чужди задължения. Ще се разминете с почивката, но не и с работата. 2021 ще отвори пред вас нови хоризонти. Ще пътувате, ще се преустроите на ново място и в нова среда, ще обновите връзките си и ще се освободите от чуждата отговорност.
Днес от изгрева до обед ще се раждат деца, които ще изживеят живот-награда за положените в миналото усилия. Ще бъдат ориентирани към спорт и танци, ще държат на личната си свобода повече отколкото на работата и на кариерата. Родените около полунощ ще бъдат прекалено интровертни.